Вэрокъуэм и зи чэзу дамыгъэ
«Гъуазджэмрэ щIэныгъэмрэ я лIыхъусэжь» дамыгъэ лъапIэр «Налшык» ОРТК-м и унафэщI, ди республикэм и Кинематографистхэм я союзым и тхьэмадэ Вэрокъуэ Владимир естественнэ щIэныгъэхэмкIэ Урысей академием къызэрыхуигъэфэщам теухуа хъыбар гуапэр Москва къикIащ. Ар академием и дамыгъэ нэхъ лъагэхэм ящыщщ. Къэбэрдей-Балъкъэрым щыпсэухэм ящыщу апхуэдэ дамыгъэ япэу зратар зи юбилейр мыгувэу зыгъэлъэпIэну Вэрокъуэ Владимирщ.
